CELEX: 62005CA0456
Language: et
Date: 2007-12-06 00:00:00
Title: Kohtuasi C-456/05: Euroopa Kohtu (kolmas koda) 6. detsembri 2007 . aasta otsus — Euroopa Ühenduste Komisjon versus Saksamaa Liitvabariik (Liikmesriigi kohustuste rikkumine — EÜ artikkel 43 — Ravi rahastamise lepingu alusel tegutsevad psühhoterapeudid — Kvootide süsteem — Üleminekusätted, mis näevad ette erandi — Proportsionaalsus — Vastuvõetavus)

26.1.2008   
            
            
               ET
            
            
               Euroopa Liidu Teataja
            
            
               C 22/4
            
         Euroopa Kohtu (kolmas koda) 6. detsembri 2007. aasta otsus — Euroopa Ühenduste Komisjon versus Saksamaa Liitvabariik
   (Kohtuasi C-456/05) (1)
   
   (Liikmesriigi kohustuste rikkumine - EÜ artikkel 43 - Ravi rahastamise lepingu alusel tegutsevad psühhoterapeudid - Kvootide süsteem - Üleminekusätted, mis näevad ette erandi - Proportsionaalsus - Vastuvõetavus)
   (2008/C 22/07)
   Kohtumenetluse keel: saksa
   Pooled
   
      Hageja: Euroopa Ühenduste Komisjon (esindajad: H. Støvlbæk ja S. Grünheid)
   
      Kostja: Saksamaa Liitvabariik (esindajad M. Lumma ja U. Forsthoff)
   Kohtuasja ese
   Liikmesriigi kohustuste rikkumine — EÜ artikli 43 rikkumine — Psühhoterapeutidele tegevusloa andmist reguleerivad üleminekusätted, mille kohaselt on tegevusloa saamise tingimuseks eelnev tegutsemine riikliku ravikindlustussüsteemi raames
   Resolutiivosa
   
               1.
            
            
               Kuna Saksamaa Liitvabariik piiras üleminekusätete või täpsemalt „omandatud õiguste” kohaldamist, võimaldades üksnes Saksamaa haigekassa rahastamisel mõnes Saksamaa piirkonnas tegutsenud psühhoterapeutidel saada loa või täpsemalt tegevusloa sõltumata kehtivast ravi rahastamise lepingute korrast, ega arvestanud teistes liikmesriikides tegutsenud psühhoterapeutide võrreldavat või sarnast kutsetegevust, siis on Saksamaa Liitvabariik rikkunud EÜ artiklist 43 tulenevaid kohustusi.
            
         
               2.
            
            
               Mõista kohtukulud välja Saksamaa Liitvabariigilt.
            
         
      (1)  ELT C 86, 8.4.2006.